# data[].attributes.attachment_link.readable_text
Aquests dies de confinament han sigut intensos i durs, però també han servit perquè molts projectes interessants hagin vist la llum. Un d'ells és Conficontes.

Davant de la situació provocada pel coronavirus, l'Aina Bestard (il·lustradora) i l' Anna Llarch (Guionista) van crear Conficontes.

Es tracta d'una iniciativa que ha recollit una cinquantena d'audiocontes que han estat gravats per avis i àvies que, davant la impossibilitat de poder estar junts, han gravat contes amb el mòbil per als seus nets i netes. Com diuen les seves impulsores "Una manera senzilla de seguir connectats, compartint bons moments."

Quin projecte tan bonic iniciat per aquests avis i àvies que generosament comparteixen els seus contes i per l'Aina i l'Anna que han treballat per fer-ho possible.

Un cop més es demostra que compartint tots ens enriquim. La meva més gran felicitació a les dues impulsores del projecte i als avis que hi estan col·laborant 👏 👏 👏 👏 👏 👏

Us convido a descobrir més informació sobre aquesta iniciativa i gaudir del recull d'audiocontes que han elaborat els/les avis/es pels seus nets i netes.

L'Aina i l'Anna ens parlen del projecte:

___________________________________________________________________

Cada vespre, la filla del senyor Bianchi esperava impacient una trucada especial. La del seu pare, un comerciant que viatjava molt, per això, totes les nits, la trucava i li explicava un conte. La nena s'adormia feliç. Aquesta és la premisa del llibre, "Contes per telèfon" del gran Gianni Rodari.

Més de cinquanta anys després, i degut al confinament, alguns avis i àvies estan fent el mateix: cada dia dediquen una estona a explicar un conte als seus nets i netes i l'envien pel mòbil. Aquests contes són una resposta real i espontània davant la impossibilitat de poder estar plegats. Una manera senzilla de seguir connectats, compartint bons moments.

"Conficontes" és una iniciativa que recopila, arxiva i comparteix tots aquests audiocontes per a seguir descobrint grans històries. Els podràs escoltar al nostre o a la nostra pàgina web http://clubdelbuuk.org/

Cada dia hi pengem un conte, fins al moment n'hem rebut uns 50; la majoria són d'avis anònims però també d'alguns escriptors avis com Guillem Frontera, Joaquim Carbó o el pallasso Tortell Poltrona. Són contes de tota mena, inventats, rondalles, contes populars, contemporanis, adaptacions i amb l'idioma que els avis vulguin. Bàsicament, els hem rebut en català, però també en tenim en castellà, anglès o italià.

Quins contes podem escoltar?

En aquest apartat descobrireu una mostra d'un recull d'audiocontes que podreu escoltar:

Quants contes podem escoltar a Conficontes?

En aquest apartat trobareu un llistat de contes rebuts on hi consta el títol i l'autor.

Què heu de fer si hi voleu col·laborar?

Si ets avi o àvia i vols col·laborar amb aquesta iniciativa t'expliquem com ho has de fer:

1. Agafa el mòbil i grava una nota de veu dient:

- Conte per... i el nom dels teus nets i netes.
- El títol del conte
- Explica el conte! Poden ser inventats, tradicionals, microrelats...en l'idioma i la durada que vulguis.

2. Envia el teu audioconte al correu electrònic clubdelbuuk@gmail.com indicant el teu nom i població.

A l'instagram @clubdelbuuk hi penjarem el teu conficonte.

A falta d'abraçades, fem que s'escampi el poder de la paraula i de la imaginació

#Conficontes és una iniciativa que recull els audiocontes que envien aquests dies els avis als seus nets a través del mòbil. És una manera de seguir connectats | @blaibarber #conficontes #clubdelbuuk @ainab @bestard_aina pic.twitter.com/FhOeCwuLXn

- L'informatiu | TVE Catalunya (@linformatiu_tve) April 25, 2020

Fins aquí aquest article sobre aquest projecte amb tant de cor Conficontes. Em sembla una iniciativa molt bonica, us animo a compartir-la amb els vostres familiars i amics.

Junts ens enriquim i sobretot ens ajudem a superar aquests moments difícils. Un cop més felicitats a l' Aina Bestard i a l'Anna Llarch per aquest projecte.

Coneixeu alguna altra iniciativa que vulgueu compartir? Expliqueu-la afegint un comentari. Moltes gràcies 😉

# data[].attributes.attachment_link.title
Conficontes, un recull de 50 audiocontes magnífics

# data[].attributes.attachment_link.description
Aquests dies de confinament han sigut intensos i durs, però també han servit perquè molts projectes interessants hagin vist la llum. Un d'ells és Conficontes. Davant de la situació provocada pel coronavirus, l'Aina Bestard (il·lustradora) i l' Anna Llarch (Guionista) van crear Conficontes .

# data[].attributes.attachment_link.readable_text
En Biel Julià Girbent ens ha enviat aquesta pregunta.

La resposta ximple del professor Carxofen

Científics de tots els temps s'han fet la mateixa pregunta: com pot ser que els estels brillin si estan fets de roques fosques i plenes de pols? Nombrosos estudis demostren que, per a aconseguir que els estels brillessin, caldria escombrar-los cada dia un parell de cops i, després, fregar-los amb un drap net. I, tot i així, només aconseguiríem una brillantor minsa.

Però, després d'analitzar un raig de llum estel·lar, científics de Massachusetts i Matadepera hi han trobat una substància desconeguda, viscosa i fluorescent, i amb restes d'ADN. Tot sembla indicar que es tractaria de gotetes de bava extraterrestre.

Això ha permès plantejar, per fi, una hipòtesi raonable: després d'escombrar els estels, i abans de passar-hi un drap, els extraterrestres hi tiren petites escopinades de bava fluorescent. La força abrillantadora de la bava és tan potent que fa que la llum dels estels arribi fins al nostre planeta!

Nooooo, professor Carxofen! Per a saber la veritat, llegiu de seguida la resposta del professor Bombeta.
La resposta correcta del professor Bombeta

Els estels són sols o, més ben dit, el Sol és un estel. I el Sol bàsicament conté àtoms d'hidrogen, que es mouen a gran velocitat i xoquen amb molta violència els uns amb els altres. Una de les conseqüències d'aquests xocs és l'alliberament d'una immensa quantitat d'energia en forma de llum i escalfor. Aquesta llum és la que emet el Sol, la que emeten tots els estels i la que podem veure des de la Terra.

Com que els estels són molt i molt lluny, la llum que ens n'arriba ho fa d'una manera molt suau: és la brillantor típica dels estels. A més a més, el Sol és un astre que emet una mena de flames immenses que fan variar lleugerament la intensitat de la llum que emet. Com que la quantitat de llum que surt de cada estel no és exactament la mateixa a cada moment, això fa que quan aquesta llum arriba a la Terra, la veiem brillar tot fent una mena de pampallugues.

Ben dit, professor Bombeta!
Text del professor Carxofen: NÚRIA FIGUERAS
Text del professor Bombeta: EDUARD MARTORELL
Dibuixos: LLUÏSOT

# data[].attributes.attachment_link.description
En Biel Julià Girbent ens ha enviat aquesta pregunta. La resposta ximple del professor Carxofen Científics de tots els temps s'han fet la mateixa pregunta: com pot ser que els estels brillin si estan fets de roques fosques i plenes de pols?

# data[].attributes.attachment_link.readable_text
L'Anna Garcia Galceran és la creadora de l'Ona. Va néixer el 1979 i és de Barcelona. Es va llicenciar en filologia catalana a la UAB i era professora de català a Sardenya, a la Universitat de Càller (Itàlia) quan el 2006 va patir una hemorràgia cerebral. Actualment té la mobilitat reduïda, va en cadira de rodes i porta un pegat a l'ull.

L'Anna veia que els nens i nenes se la quedaven mirant pel carrer, i va tenir la idea de crear un personatge que anés amb cadira de rodes i portés un pegat a l'ull (com ella). D'aquesta manera els petits lectors poden conèixer aquesta altra realitat des d'una mirada simpàtica com la de l'Ona.

# data[].attributes.attachment_link.description
L'Anna Garcia Galceran és la creadora de l'Ona. Va néixer el 1979 i és de Barcelona. Es va llicenciar en filologia catalana a la UAB i era professora de català a Sardenya, a la Universitat de Càller (Itàlia) quan el 2006 va patir una hemorràgia cerebral.

# data[].attributes.attachment_link.description
El programa informatiu del Super3 adreçat al públic més jove que presenta la Núria Vilanova.